google/wiki40b huggingface dataset:
Markus Winkelhock

Tidlig karriere

Han vant løp i en rekke junior klasser som Formel König, tysk Formel Renault og Formel Renault Eurocup fra 1998-2000.
I 2001 signerte Winkelhock med et team det tyske the Formel 3 mesterskapet, hvor han ble værende til mesterskapet ble F3 Euroseries i 2003. Hans rekord var en femteplass totalt i 2001 (tre seriere), syvende i 2002 (en serier) og fjerde i 2003 (to seriere).
Han byttet til DTM i en AMG-Mercedes CLK i 2004, men klarte ikke og få noen poeng med Persson teamet.
Winkelhock byttet tilbake til formelbilracing i 2005, og deltok i World Series by Renault med Draco. Han vant tre ganger, men det var også noen mindre lysende øyeblikk som da han krasjet i under kvalifiseringen Monaco og første runde av løpet.

Formel 1

Den 24. januar 2006 ble Marcus Winkelhock annonsert som testfører for Midland F1 , (tidligere Jordan Grand Prix) for 2006 sesongen. Han deltok i fredags treningene i Bahrain-, Australia-, Tyskland- and Ungarn Grand Prix.
Han signerte på nytt 2007 sesongen med teamet. Han var også delvis med i DTM denne sesongen og startet 3 løp.
Etter Christijan Albers avgang fra Spyker etter Storbritannias Grand Prix 2007 ble Winkelhock bekreftet som hans erstatning under Europas Grand Prix den 18. juli. Avtalen var ber for ett løp. Etter dette skulle Sakon Yamamoto kjøre resten av løpene for Spyker resten av sesongen.

Leder i debuten

Winkelhock kvalifiserte bakerst på 22. startposisjon, ved siden av teamkollega Adrian Sutil. Men på oppvarmingsrunden kjørte Winkelhock inn i pit og skiftet til intermediate-dekk, mens resten startet på tørrværsdekk. Da det begynte å regne på slutten av første runde, klarte han å komme opp i ledelsen, etter å ha passert de som kjørte inn i pit, til og med Kimi Räikkönen som ikke klarte å kjøre inn i pit. Winkelhock klarte tilslutt å bygge opp en ledelse på 33 sekunder.
Da regnet ble kraftigere, valgte arrangørene å sende ut safety car, men så kjørte flere førere ut i første sving bak safety car. Løpet ble stoppet og startet på nytt når regnet var mindre kraftig. Winkelhock og teamet håpet på mer regn, så de startet med fulle regnværsdekk, siden de viste de kom til å ble tatt igjen. Gamblingen mislyktes og selv om han startet fra pole, ble han tatt igjen av flere førere raskt, og etter 15 runder måtte han bryte med hydrauliske problemer. Han ledet totalt 6 runder.
Ifølge Bob Varsha av det amerikanske SPEED Channel kommentator teamet, var Winkelhock den eneste føreren i Formel 1s historie å starte sist og lede i sitt første løp. Han er også den eneste føreren til og starte både sist og først i et Formel 1-løp
Til tross for at han ledet i sitt første løp valgte Spyker teamet Sakon Yamamoto som deres fører resten av 2007 sesongen.

Karriere etter Formel 1

Etter Formel 1 returnerte han til DTM, etter og ha mistet sete i Spyker, og har vært der siden.
Asialøvskilpadde

Kosthold

Asialøvskilpadden er altetende: Den eter virvelløse dyr, rumpetroll og planter, og er svært aktiv både på land og i vann, men foretrekker grunne elver enten i fjellene eller i lavlandet.
Hekou (Dongying)

Hekou (kinesisk: 河口区; pinyin: Hékǒu Qū) er et bydistrikt i byprefekturet Dongying i provinsen Shandong i Folkerepublikken Kina. Befolkningen er på rundt 248 000 innbyggere (2010).
Vuollerim

Historie

Ved utgravninger har man funnet levninger av en steinalderbosetning som er datert til cirka 4000 f. Kr.
Vuollerim ble grunnlagt i 1756 som ei jordbruksbygd. Vattenfalls utbygging av Porsi kraftverk i 1956-61 førte til stor innflytting til stedet, og jordbruket var etter dette ikke lenger den viktigste næringsveien.

Næringsliv

De viktigste næringsveiene er skogbruket og vannkraften, ettersom Vuollerim, foruten Porsi vannkraftverk, også er hjemsted for driftkontoret for store deler av de øvrige kraftverkene i Luleälven. Vattenfall er den største arbeidsgiveren med flest ansatte, og mange lokale foretak er underleverandører til Vattenfall.
NATOs stående maritime styrke 1

NATOs stående maritime styrke 1 (SNMG1) er den ene av NATOs fire stående flåtestyrker. Før den 1. januar 2005 var styrkene benevnt Standing Naval Force Atlantic (STANAVFORLANT). Den ble også i en kort periode kalt Standing NATO Response Force Martime Group One.
SNMG1 består som regel av 4–6 jagere og fregatter samt et forsyningsskip med Canada, Tyskland, Holland, Storbritannia, og USA som permanente medlemmer. Styrken har ofte skip fra Belgia, Danmark, Norge, Polen, Portugal, og Spania som medlemmer i perioder. SNMG1-styrken opererer, trener og øver på daglig basis, slik at NATOs flåtestyrker alltid er klare til enhver tenkelig situasjon.
Skipene er som regel tilknyttet styrken i perioder på opptil seks måneder, hvoretter et annet skip tar dets plass. Det er ikke nødvendigvis et skip fra samme land som avløser et skip fra gruppen. Styrkesjefen og staben forblir med styrken i ett år, og rollen roterer mellom de deltakende landene.
Ingoda

Ingoda (russisk: Ингода) er ei elv i Zabajkalskij kraj i Russland. Den er 708 kilometer lang, og har et nedbørfelt på 37 200 km².
Den har sitt utspring i Khentijfjellene, sørvest i Zabajkalskij kraj, og renner mot nordøst i en bred dal mellom Jablonovyjfjellene og Tsjerskijfjellene. Ved byen Tsjita snur elva mot sørøst, og dalen smalner til mens elva renner gjennom flere fjellrygger. Rundt 20 kiulometer oppstrøms fra byen Sjilka løper Ingoda sammen med elva Onon, og danner elva Sjilka. Ingoda er islagt fra først i november til slutten av april. De nederste delene av elva er seilbare. Middelvannføringen ved munningen er 72,6 m³/sek.
Byen Tsjita ligger ved elva. Den transsibirske jernbanen går gjennom Ingodas dalføre.
Den hvite lotus' opprør

Den hvite lotus' opprør var et kinesisk opprør mot mandsjuenes styre over landet (Qing-dynastiet. Det brøt ut i 1796 blant utfattige nybyggere i fjellområdene mellom Sichuan på den ene side og Hubei- og Shaanxi-provinsene på den annen. Den synes å ha begynt med en skatteprotest anført av det hemmelige selskap Den hvite lotus. Dette selskapet hadde spådd Buddha Maitreyas snarlige komme til jorden , gått inn for gjeninsettelsen av det gamle og kinesiske Ming-dynastiet, og tilsagt personlig frelse til alle sine tilhengere.
Til å begynne med sendte Qingstyret, på den tid kontrollert av Heshen, helt utilstrekkelige keiserlige styrker for å nedkjempe de dårlig organiserte opprørerne. Opprørerne hadde ingen større problemer med å beseire de annenrangs keiserlige styrker som var avsatt til formålet. Det viste seg også at Heshen hadde beriket seg av de midler som egentlig skulle gått til den militære kampanjen, og da Jiaqing-keiseren i 1799 kom til reell makt, avsatte han Heshen. Nå ble oppdraget gitt til mer effektive mandsjukommandanter.
Nedkjempelsen av Den hvite roses opprør tok flere år. Store deler av befolkningen ble flyttet til hundreder av nye befestede landsbyer, og organisert i militser. Mot slutten av kampanjen kombinerte Qing-styret sin jakt og nedkjempelse til siste mann av geriljagrupper med løfter om amnesti for desertører. Opprøret var knekt i 1804. Daoguang-keiseren innrømmet i et senere dekret at opprøret i stor grad skyldtes lokale embedsmenns griskhet og utpining av befolkningen.
Slottet Nöthnitz

Slottet Nöthnitz (Schloss Nöthnitz) ligger i Nöthnitz straks sør for den tyske by Dresden i forbundslandet Sachsen.
Det ble bygd i 1635, og ombygd i 1870. På 1700-tallet ble slottet bebodd av greven Heinrich von Bünau. Hans etterlatte bibliotek omfatter nærmere 42 000 bøker. Den tyske arkeologen Johann Joachim Winckelmann virket som bibliotekar hos ham i årene 1748-1754.
Etter andre verdenskrig forlot den daværende greven slottet, som så ble benyttet som skole. Men vedlikeholdet ble forsømt mens det var Volkseigentum (statseid) i DDR, slik at bygningens ytre forfalt. Etter den tyske gjenforening i 1989 vendte greven greven tilbake og begynte renovering av en del av slottet og den tilhørende slottsparken.
I desember hvert år år arrangeres et velbesøkt julemarked ved slottet.
INS «Mysore» (D60)

Colombo (2008)

I august 2008 lå INS «Mysore» og INS «Ranvir» (D54) ankret opp like utenfor srilankisk territorialfarvann for å sørge for sikkerheten til den indiske statsministeren Manmohan Singh og andre høytstående tjenestemenn under det 15. SAARC-møtet i Colombo.

Adenbukta (2008)

I november 2008 ble INS «Mysore» sendt til Adenbukta for å erstatte INS «Tabar» (F44), som en del av den indiske marinens innsats for å bekjempe piratvirksomhet utenfor kysten av Somalia. Den 13. desember 2008 fanget INS «Mysore» 23 sjøpirater og beslagla ammunisjon da piratene prøvde å kapre MV «Gibe», et skip som seilte under etiopisk flagg.

Libya (2011)

Den 26. februar 2011 ble INS «Mysore» sendt sammen med INS «Jalashwa» (L41) til Middelhavet for å evakuere indiske statsborgere fra Libya i kjølvannet av borgerkrigen som herjet landet samme år. Skipene hadde med seg sitt hele mannskap og et kontingent av marinens spesialstyrker.

Det indiske hav (2011)

Den 12. august 2011 oppdaget den indiske marinen at et iransk lasteskip, «Nafis-1», var ute av kurs. Etter å ha overvåket skipet i to dager, var det mistanke om at skipet hadde blitt kapret av pirater. 14. august ble INS «Mysore» kalt inn for å avskjære skipet. Besetningen på ni kaprere ble overrasket og skremt da de fikk øye på krigsskipet, og gjorde ikke noe forsøk på å yte motstand. Et Westland Sea King-helikopter med ni MARCOS-spesialsoldater ble sendt til det iranske skipet for å anholde de mistenkte. Piratenes automatgeværer ble funnet gjemt om bord på det kaprede fartøyet.
Audrey Rose

Om filmen

Den amerikanske filmkritikeren Leonard Maltin gav den 2,5 av 4 stjerner.
VG gav den terningkast fem.
Túnel Zurquí

Túnel Zurquí er den eneste veitunellen i Costa Rica. Den befinner seg i tåkeskogen Zurquí på om lag 1600 meters høyde i distriktet Dulce Nombre de Jesús i kantonen Vásquez de Coronado. Den er en del av riksvei 32, som går over fjellet gjennom Braulio Carrillo nasjonalpark mellom San José og Limón. Tunellen er 600 meter lang, 12 meter brei og 10 meter høy.
Bygginga av tunellen begynte 16. mars 1983, og den ble åpna 14. september 1984. Belysninga ble installert seinere. Konstruksjonen ble gjennomført av Kier International Limited og hadde en prislapp på 190 millioner colones.
Koreahalvøya

Geografi

I motsetning til fastlandets gamle fjell, ble flere av de største øyene rundt Korea til i nyere kenozoikum og ble til som en følge av vulkansk aktivitet. Øya Jeju sør for halvøya er Koreas største øy, med Hallafjellet (1950 moh) som høyeste punkt. Ulleungdo og Dokdo er også vulkanske øyer i havet øst for halvøya. Øyene har en tendens til å bli yngere jo lenger vest de ligger.
Grunnet den enorme fjellryggen på østsiden av halvøya, har de fleste elvene en tendens til å renne vestover. De to unntakene er Nakdong og Seomjin som renner sørover. Store elver som renner vestover er Yalu, Cheongcheon, Daedong, Han, Geum og Yeongsan. Disse elvene har slamførende elvedaler noe som gir grobunn for en rik risproduksjon. 
Halvøya har en samlet kystlinje på 8 460 km, og kysten er svært oppstykket i sør og vest, der en finner de fleste av de 3 579 øyene som ligger utenfor den koreanske kysten. Den sørlige og sørvestre kystlinje er kjent som Dadohae på koreansk. Kystlinja gir et godt klima som sikrer gode navigasjonsforhold, fiskeressurser og havbruk. Den vestvendte kysten har et svært høyt tidevann. Forskjellen på høy- og lavvann ved Incheon som ligger omtrent midt på vestkysten, er 9 meter og lavvannet avslører store lavvannsflater både vest og sør for halvøya.
Klimaet på halvøya varierer sterkt fra sør til nord. I sør er det relativt varmt og fuktig, mens en i nord har det kaldere og tørrere.
Undersøkelser viser at det finnes over 3000 ulike plantearter halvøya, hvorav 500 bare har lokal utbredelse.
Vortemelklerke

Utbredelse

Den forekommer i Namibia og Sør-Afrika.
Deadline (Fastlane Flower-album)

Deadline er et musikkalbum med Fastlane Flower, utgitt den 24. januar 2011. Dette er gruppas debutalbum.
Matematikk i middelalderens islam

Matematikk i middelalderens islam handler om utvikling av matematikk i løpet av Den muslimske gullalderen.
Greske matematikere hadde arbeidet lenge på å utvikle matematikken, blant annet Aristotles, Euler og Arkimedes, selv om arabiske matematikere også på sin side bidro i utvikling av matematikk. Blant annet ble titallsystemet gjort fullkommen ved å inkludere desimaltall. Det var et omfattende bidrag i emnet algebra (beskrevet i boken The Compendious Book on Calculation by Completion and Balancing  av matematikkens far, den persiske matematikeren Al-Khwarizmi). Boken inkluderer også bidrag innen emner av geometri og trigonometri. Selv om Evklid og Diofant kom med mulige fremgangsmåter til å regne ut andregradsligninger, var det den persiske matematikeren Al-Khwarizmi som 150 år senere, i det 9. århundre, kom med fullstendige fremgangsmåter til å regne ut andregradsligninger i sin bok  Al-jabr wa’l muqabalah som inneholdt en oversikt over løsning av alle typer andregradsligninger med positive røtter. I tilfeller med to positive røtter er begge oppgitt. Også betydningen av fortegnet til diskriminanten er omtalt. Navnet algebra er en omforming av første ordet al-jabr i tittelen på dette viktige verket, som innførte en ny systematikk i studiet av ligninger.
Oldfjorden

Oldfjorden er en fjord i Bjugn og Åfjord kommune i Trøndelag. Fjorden strekker seg 3 kilometer sørvestover til Olden i bunnen av fjorden.
Fjorden har innløp ved Straumsholmen i nordvest og fra her går Åfjorden videre nordøstover. Fjorden er oppkalt etter Oldøya, som ligger midt i fjorden. Mellom Oldøya og Tiltrem i vest blir fjorden kalt Skammingen.
Cyclocephala marginalis

Utseende

En middelsstor (ca. 15 millimeter), kraftig, blank, gulbrun hornbille med svarte tegninger. Hodet er mørkt. Pronotum har en stor, svart flekk i midten som ikke når helt til bakkanten. Hver dekkvinge har gjerne fem svarte flekker: en liten, avlang på "skulderen", et par mer eller mindre trekantede flekker litt foran midten, en trekantet flekk i den bakre delen og en nær spissen. I tillegg er scutellum og en smal sømstripe svarte. Arten har ikke horn på hodet eller groper på pronotum, kjønnene er forholdsvis like men hannen er litt smalere enn hunnen og har forstørrede forføtter.

Levevis

Larvene er kjent bare for et fåtall av artene, disse lever i jorda og eter på gressrøtter. De voksne besøker gjerne blomster.

Utbredelse

Arten er utbredt i Guyana, Brasil og Bolivia.
Påarp

Påarp er et tettsted i Helsingborg kommune i Skåne län i Sverige. I 2010 hadde tettstedet 2 789 innbyggere.
Formel 1-sesongen 1952

Oppsummering av sesongen

Alfa Romeo klarte ikke å skaffe finansiering til en ny bil og trakk seg ut av racing før sesongstart. BRM var i ferd med å preparere to biler med deres V16-motorer for sesongen, men trakk dem i april forut for et løp på Valentino Park i Torino, mens de forsøkte å verve Juan Manuel Fangio som teamkamerat til Stirling Moss. Dette levnet Ferrari som den eneste seriøse Formel 1-kandidaten. Denne situasjonen gjorde at FIA bestemte at verdensmesterskapet skulle kjøres etter reglene for Formel 2, med 2-liters motorer uten kompressor. Dette betød større startfelt og en bredere variasjon av biler, selv om alle løpene ble vunnet av Ferrari. Ascari vant alle de seks løpene han deltok i. Han gikk glipp av løpet i Sveits fordi han var i Indianapolis og kjørte kvalifisering for Indianapolis 500, som den første europeiske føreren overhodet. Maserati og Gordini var ikke i stand til å utfordre Ferrari, men Mike Hawthorns gode prestasjoner i sin Cooper førte til at han i 1953 fikk et sete i Ferrari. Den regjerende mesteren Fangio deltok ikke i mesterskapet etter at han ble stygt skadet i en ulykke tidlig i sesongen, men ble senere fører for BRM.
Eidsfos Hovedgård

Eidsfos Hovedgård i Eidsfoss i Vestfold er oppført i rokokko og ble fredet i 1923. De eldste delene av bygningen er fra første halvdel av 1700-tallet. Den er Eidsfos Jernverks gamle hovedbygning hvor verkseiere og disponenter har hatt sin bolig i over 250 år.
I 1990 overtok Stiftelsen Eidsfos Hovedgård bygningen samt Kavalerfløyen med bakerstue, verksted, leilighet og vognskjul. Haven på Hovedgården var et enestående anlegg i nasjonal sammenheng – et østlandsk motstykke til Baroniet Rosendal og antas å ha vært på det fineste under verkseier  Peder von Cappelen (1763–1837). Hans hustru, Christine Marie, sto for en utvidelse av parken i engelsk landskapsstil. 
Den historiske haven (renessanse/barokk) er under restaurering og det mest iøynefallende er opparbeidelsen av 4 av de i alt 16 parterrene, samt St. Georgskorset. 
Hovedgården benyttes i dag til kurs, konserter, brylluper og andre arrangementer. I pinsen og om sommeren er det kunstutstillinger.
Ambra

Fysiske egenskaper

Ambra finnes i klumper med forskjellig form og størrelse, fra 14 gram til 45 kg eller mer. Når den først støtes ut eller fjernes fra hvalen, er stoffet blekt hvitt på farge (noen ganger med svarte årer), mykt og med en sterk lukt av avføring. 
Etter måneder eller år med fotodegradering og oksidering i havet, blir substansen gradvis hardere, og får en mørkegrå eller svart farge, og en lukt som kan beskrives som søt, jord, hav og dyr. Lukten har blitt beskrevet som en mye rikere og fyldigere versjon av isopropanol, uten dens stikkende stramhet.
I denne tilstanden har ambra en egenvekt på mellom 0,780 og 0.926. Det smelter ved ca. 62 °C til en fet, gul tjæreaktig væske, og ved 100 °C blir den til en hvit damp. Den er oppløselig i eter og oljer. Den reagerer relativt lite på syrer. Hvite krystaller av en substans kalt amberin, som ligner på kolesterol, kan separeres fra ambraen ved at man varmer opp rå ambra i alkohol, og deretter lar løsningen avkjøles.
Da lyser en sol

Da lyser en sol er et musikkalbum med Bente Lind, utgitt i 1982. Dette er hennes første plate som soloartist.
Elgin gasskraftverk

Elgin gasskraftverk er et varmekraftverk i Kane County i Illinois, USA. Anlegget har en installert produksjonskapasitet på 460 MW, fordelt på 4 like store turbiner på 115-135 MW anhengig av sesong. Operatør er energiselskapet Ameren Energy Generating Co. 
Kraftverket stod ferdig utbygd i 2002. Brenselkilden er naturgass.
Cervecería Primus

Cervecería Primus er et meksikansk bryggeri som befinner seg ved Barranca del Muerto i Mexico by. Bryggeriet er kjent for sitt øl, Tempus og Tempus Doble Malta.
I'm in Love with My Car

«I'm in Love With My Car» er en sang av det britiske rockebandet Queen. Den er skrevet og sunget av trommeslageren Roger Taylor, og er en av de mest kjente han har skrevet for Queen. Den er sang nummer 3 på albumet A Night at the Opera fra 1975, 3 minutter og 5 sekunder lang.
Den var opprinnelig en spøk, i det minste ble den ansett å være det av Brian May da han hørte et demo-opptak av den. På dette opptaket spiller Taylor selv gitar (red special), mens Brian May tar seg av dette på senere opptak. Roger Taylor sang alle lead vocals, og fikk dermed demonstrert sin kontratenor. Billydene på slutten av sangen stammer fra Taylors bil på den tiden, en Alfa Romeo. Sangen er tilegnet John Harris, en av bandets roadies, som hadde inspirert Taylor til å skrive teksten. Hans Triumph TR4 skal ha vært «hans livs kjærlighet».
Da den første singelen fra albumet skulle slippes ba Taylor Freddie Mercury som skrev sangen på A-siden (Bohemian Rhapsody) å sette «I'm in Love With My Car» på B-siden, fordi han var så glad i den. Det sies at han stengte seg selv inne i et skap inntil Mercury aksepterte. Denne avgjørelsen kom til å gi bandet et internt problem, Taylors nummer var bare en B-side, men det genererte like mye royalties som A-siden gjorde.
Sangen ble ofte spilt på konserter i perioden 1977-'81. Taylor sang og spilte trommer, mens Mercury spilte piano. Roger Taylor gjorde covere av sangen under solokonserter og konserter med The Cross. Under disse spilte han gitar istedenfor trommer.
Den har blant annet blitt brukt i reklamer for bilmerket Jaguar.
Malin Crépin

Liv og karriere

Malin Crépin ble født i Stockholm i 1978. Fra 1998 til 2002 studerte hun ved Lunds universitet. Siden da har hun vært aktiv ved Stockholms Stadsteater og på den Kungliga Dramatiska Teatern.
Crépin har også spilt i filmer og tv-serier. Crépin spilte i 2012 hovedrollen i En sak for Annika Bengtzon som journalisten Annika Bengtzon fra bøkene til den svenske forfatteren Liza Marklund.
Lånefjorden

Lånefjorden er en fjord på nordsida av Sognefjorden i Balestrand kommune i Sogn og Fjordane. Den er 3 kilometer lang og går nordøstover til Låne og inngangen til Lånedalen. Fjorden har innløp mellom Kollangsneset og Kongsneset. Bortsett fra Låne innerst i fjorden ligger gården Bolstad like sørvest for Låne. Det går veier på begge sider av fjorden, på østsida går fylkesvei 55.
Fjorden er omgitt av høye fjell og spesielt østsida er bratt. Her går fjordsida nesten rett opp til Skinnarnipi på 982 moh. På vestsida ligger fjellet Omnane. Denne sida er ikke like bratt, men høyere med en høyde på 1121 moh.
Baseball under Sentralamerikanske og karibiske leker 1974

Baseball under Sentralamerikanske og karibiske leker 1974. Baseball var en av flere sporter i de tolvte sentralamerikanske og karibiske leker som ble arrangert i Santo Domingo i Den dominikanske republikk i perioden 27. februar til 13. mars 1974. Det var tolvte gangen som baseball var med i de sentralamerikanske og karibiske leker. Det var kun en turnering for menn.
Olderskog

Olderskog er et byområde sør i Mosjøen. Olderskog er for det meste et boligområde, hvor mange av boligene skriver seg fra byens andre industriperiode, da folk i hopetall flyttet til byen for å ta seg arbeide blant annet ved Mosjøen Aluminiumsverk. Nedenfor Olderskog, i åssiden langs Vefsna, ligger området Aspåsen. Bybussen har linje til Olderskog.

Navn

Olderskog har sitt navn fra treslaget older. Særlig før var området kjent som Gildevangen, et navn som er på vei ut.
Frem til den 28. februar 1999 var Olderskog eget poststed med nummer og navn 8660 Olderskog.

Næringsliv

Områdets eneste dagligvareforretning ble nedlagt i 2012. Våren 2014 åpnet på ny en dagligvarebutikk i de samme lokalene.

Skole

Olderskog skole er den ene av byens tre grunnskoler. Foruten elever fra de sørlige deler av Mosjøen tar skolen inn elever som bor på landet sør for byen.

Idrett

Olderskog IL er områdets idrettslag.

Kommunikasjon

En av byens hovedveier, tidligere Europavei 6 og enda tidligere Riksvei 50, går delvis gjennom og delvis ved siden av Olderskog. Dette er Vefsnvegen, som begynner ved bygrensen i sør, slynger seg mellom Olderskog og Trudvang og fortsetter nedover til Byflata.
Bybussen har linje til Olderskog.

Historie

Frem til Den annen verdenskrig var Olderskog en spredt samling av gårdsbruk. Da tyskerne kom i 1940, ble en større militærleir med flere brakker og bygg anlagt der. Etter krigen gikk Mosjøen inn i sin andre industriperiode. Blant annet ble Nord-Norges Salgslag, Mosjøen Veveri og til slutt Mosjøen Aluminiumsverk grunnlagt. Olderskog ble satt av til boligutbygging for å imøtekomme etterspørselen fra tilflyttende arbeidstakere. Mellom 1946 og 1960 steg innbyggertallet i byen fra rundt 2 700 og til rundt 4 700, det vil si med 2 000 personer på fjorten år.
Husene var på alle måter enkle. Det var industrien som var byggherre, og de ønsket å holde kostnadene nede. Mange boliger var derfor i slett stand, og beboere var blant annet plaget med kulde og fukt. Olderskogs nære fortid som arbeiderområde dominerer fortsatt bebyggelsen, som i all hovedsak består av rekkehus og små, enetasjes hus.